Hotchkiss M1922

KinnigBroDoareFuzuilh-vindrailher aotomatek hepkenMont en-droTennata dre amprest-gazoù, pistonMunisionoù6,5 mm Mannlicher-Schönauer7 × 57 mm Mauser7,92 × 57 mm Mauser.303 British8 mm LebelProduerHotchkissBloavezh krouidigezh1922Perzhioù teknikelMas (hep kartouchenn)8,5 kgHirder1.216 mmHirder ar c'hanol600 mmLusk-tennañ teorikel450 tenn/mnEndalc'hBandennadoù reut 15, 24 pe 30 kartouchennKargerioù fiñv 20 kartouchennLezennRummad e Bro-C'hallA
An Hotchkiss Modèle 1922 zo ur fuzuilh-vindrailher ijinet gant an embregerezh gall Hotchkiss ha gwerzhet adalek 1922 d'un nebeud broioù en Europa POPENKER Maxim, Hotchkiss M1922, Modern Firearms (lennet d'an 03/02/2025).

 Deskrivadur 
Evel ar vindrailherez Hotchkiss Modèle 1914 eo diazezet ar fuzuilh-vindrailher M1922 war ur sistem tennata dre amprest gazoù a-drugarez d'ur piston. Ur mod aotomatek a oa dezhi hepken, ha kambret e voe evit kartouchennoù a bep seurt, hervez c'hoant he frenerien, evel ar 6,5 mm Mannlicher-Schönauer, ar 7 × 57 mm Mauser pe ar 7,92 × 57 mm Mauser. Un nebeud skouerennoù a voe kambret e .303 British pe e 8 mm Lebel evit amprouennoù er British Army hag en arme c'hall. Pourveziet e oa gant bandennoù kartouchennoù reut, met kargerioù fiñv a zo bet implijet evit skouerennoù gwerzhet er Rouantelezh-Unanet pe e Spagn McCOLLUM Ian, Hotchkiss M1922/24/26, Forgotten Weapons (lennet d'an 03/02/2025).

Kinnig a reas Hotchkiss an arm gant meur a opsion : kanol standart pe ponner, kalibroù disheñvel pe dornell dezougen da skouer. Anvet e voe M1924 hag M1926 ivez hervez ar stummoù.

 Implij 
kleiz|thumb|200x200px|Soudarded sinaat o tennañ war ur c'harr-nij gant un Hotchkiss M1922 e 1937
Ne voe ket implijet da vat en arme c'hall, pa choazas homañ ar MAC 24 e deroù ar bloavezhioù 1920. Amprouet e voe er British Army, ha gwerzhet e voe skouerennoù d'un nebeud broioù all evel Gres (e 6,5 mm Schönauer hag 8 mm Mauser), Sina, Tchekoslovakia ha Turkia (e 8 mm Mauser). War-dro 2.000 skouerenn e 7 mm Mauser a voe prenet gant arme Spagn, ha servijout a reas ar fuzuilh-vindrailher e brezel Spagn HEINZ Leonard R., Small arms of the Spain Civil War, 10/12/2016 (pellgarget d'an 03/02/2025). Implijet e voe ivez er brezel etre Italia ha Gres, e deroù an Eil Brezel-bed.

 Liammoù diavaez 
  Mod-implij an Hotchkiss Modèle 1922 war Forgotten Weapons (pellgarget d'an 03/02/2025)

 Daveennoù 

Rummad:Fuzuilhoù-mindrailher
Rummad:Armoù Bro-C'hall
Rummad:Armoù Brezel Spagn
Rummad:Armoù an Eil Brezel-bed